དེ་རིང་སྟེ་བོད་ཟླ་བཅུ་གཉིས་པའི་ཚེས་གཅིག་ནི་བོད་ཀྱི་བེའུ་ལུག་ལོ་སར་ཡིན་ལ།ཁམས་ཁུལ་གྱི་ས་གནས་མང་པོ་ཞིག་ཏུ་ཉིན་འདིར་ཁྱིམ་གྱི་བེའུ་དང་ལུ་གུ་རྣམས་གྲང་ལྷགས་ཆེ་བ་དང་རྩྭ་ཆུ་ཞན་པའི་དགུན་ཁའི་སྐྱ་ཟད་སྔོ་རྡུགས་སུ་ཕྱིར་མི་བཏང་བར།དྲོལ་ཁོལ་ལྡན་པའི་ཁྱིམ་དུ་གཟན་ཆག་གྱ་ནོམ་པར་ལོངས་སུ་སྤྱོད་བཅུག་པའི་སྲོལ་ཡོད་ཅིང་།བེའུ་རྫི་དང་ལུག་རྫིའི་བྱིས་པ་རྣམས་ཀྱང་ཉིན་འདིར་ངལ་གསོ་ཆོག་པ་མ་ཟད།ཁྱིམ་གྱི་བཟའ་བཅའ་ཡང་ནམ་རྒྱུན་དང་མི་འདྲ་བར་ཀ་ར་མངར་གསུམ་གྱི་སྡེར་ཁ་བཤམས་ཤིང་རོལ་བཅུད་ཕུན་སུམ་ཚོགས་པའི་ཟས་རིགས་གཡོ་སྐོལ་བྱེད་པའི་སྲོལ་ཡོད་པས།བྱིས་པ་ཚོས་རྒྱུན་དུ་བེའུ་ལུག་ལོ་སར་ལ་སྒུག་ནས་བསྡད་ཡོད།